Direcția Generală de Dezvoltare Proiecte

Nr. 30284/24.05.2024

**Referat de aprobare**

Având în vedere că Municipiul Sfântu Gheorghe are în implementare mai multe proiecte cu finanțare nerambursabilă, care au fost incluse în prima Strategie Integrată de Dezvoltare Urbană, aprobată prin HCL nr. 356/2017, și care, întrucât nu au fost finalizate până la 31.12.2023, pot fi etapizate în condițiile următoarelor reglementări legale aprobate în acest sens:

* Art. 118a. din Regulamentul (UE) 2021/10601, de stabilire a dispozițiilor comune privind mai multe fonduri europene, astfel cum a fost modificat prin Regulamentul FAST CARE (UE) 2022/20392, prin care este reglementată posibilitatea etapizării implementării unor proiecte contractate în perioada de programare 2014-2020 în cadrul perioadei de programare 2021-2027. Cap. 6 din Comunicarea Comisiei „Orientările referitoare la încheierea programelor operaționale”, document care trasează principalele coordonate ale procesului de încheiere a programelor operaționale 2014-2020;
* OUG 36/20234 privind cadrul general pentru închiderea programelor operaționale finanțate în perioada 2014-2020;
* Instrucțiunea nr. 207/31.10.20235 cu privire la acțiunile AMPOR/OI de pregătire în vederea închiderii Programului Operațional Regional 2014-2020;
* Ghidul solicitantului - Condiții de accesare a finanțării pentru proiectele etapizate aferente domeniilor: eficiență energetică, spații verzi, mobilitate urbană, infrastructură de transport, infrastructură educațională, patrimoniu natural și resurse balneare și dezvoltare urbană;

Având în vedere că, pentru proiectele care se depun pentru etapizare, odată cu depunerea cererii se va anexa și Hotărârea de aprobare a strategiei de dezvoltare integrată și extrasul aferent în care se regăsește proiectul supus finanțării prin PR Centru, iar în cazul în care proiectul etapizat nu se regăsește în lista de proiecte aferenta strategiei de dezvoltare integrată (documente pentru perioada 2021-2027), Ghidul solicitantului prevede depunerea unei anexe la strategie care va conține proiectele în implementare/etapizate,

Luând în considerare că municipiul Sfântu Gheorghe are 6 proiecte care pot fi etapizate, acestea urmând să fie finanțate prin Programul Regiunea Centru 2021-2027, respectiv Programul Incluziune și Demnitate Socială (POIDS) 2021-2027,

Prin proiectul de hotărâre supus dezbaterii și adoptării de către Consiliul Local al Municipiului Sfântu Gheorghe, propun spre aprobare modificarea și completarea Strategiei Integrate de Dezvoltare Urbană a municipiului Sfântu Gheorghe.

**Viceprimar,**

**Toth-Birtan Csaba**