Direcția Generală de Dezvoltare Proiecte

Nr. 30286/24.05.2024

**Raport de specialitate**

Municipiul Sfântu Gheorghe are în implementare mai multe proiecte cu finanțare nerambursabilă, care au fost incluse în prima Strategie Integrată de Dezvoltare Urbană, aprobată prin HCL nr. 356/2017, și care, întrucât nu au fost finalizate până la 31.12.2023, adică sfârșitul perioadei de programare 2014-2020, pot fi etapizate în condițiile reglementărilor legale aprobate în acest sens.

Prin art. 118a. din Regulamentul (UE) 2021/10601, de stabilire a dispozițiilor comune privind mai multe fonduri europene, astfel cum a fost modificat prin Regulamentul FAST CARE (UE) 2022/20392, este reglementată posibilitatea etapizării implementării unor proiecte contractate în perioada de programare 2014-2020 în cadrul perioadei de programare 2021-2027. Procesul de etapizare este reglementat în cadrul cap. 6 din Comunicarea Comisiei „Orientările referitoare la încheierea programelor operaționale”, document care trasează principalele coordonate ale procesului de încheiere a programelor operaționale 2014-2020.

În contextul menționat, la nivel național, posibilitatea etapizării implementării proiectelor contractate prin programe operaționale în perioada 2014-2020 în programe finanțate în perioada 2021-2027 este reglementată prin OUG 36/20234 privind cadrul general pentru închiderea programelor operaționale finanțate în perioada 2014-2020.

Proiectele finanțate prin POR 2014-2020 pot fi etapizate și finanțate prin PR Centru 2021-2027 în condițiile descrise în Instrucțiunea nr. 207/31.10.20235 cu privire la acțiunile AMPOR/OI de pregătire în vederea închiderii Programului Operațional Regional 2014-2020. În acest sens a fost publicat recent Ghidul solicitantului - Condiții de accesare a finanțării pentru proiectele etapizate aferente domeniilor: eficiență energetică, spații verzi, mobilitate urbană, infrastructură de transport, infrastructură educațională, patrimoniu natural și resurse balneare și dezvoltare urbană.

În temeiul Ghidului solicitantului pentru proiectele etapizate care se încadrează în acțiunile 3.3, 3.4, 4.1, 8.1, 8.2 din PR Centru se va avea in vedere încadrarea proiectului etapizat în lista de proiecte aferenta Strategiei de Dezvoltare Integrată pentru perioada 2021-2027 (de exemplu, SIDU/ SIDU si PMUD). Astfel, pentru proiectele care se depun pe apelurile deschise prin acțiunile enumerate mai sus, odată cu depunerea cererii se va anexa și Hotărârea de aprobare a strategiei de dezvoltare integrată și extrasul aferent în care se regăsește proiectul supus finanțării prin PR Centru.

În cazul în care proiectul etapizat nu se regăsește în lista de proiecte aferenta strategiei de dezvoltare integrată (documente pentru perioada 2021-2027), Ghidul solicitantului prevede depunerea unei anexe la strategie care va conține proiectele în implementare/etapizate. Această anexă va fi aprobată prin Hotărârea Consiliului Local al UAT.

În cazul municipiului Sfântu Gheorghe există 6 proiecte care pot fi etapizate, acestea urmând să fie finanțate prin Programul Regiunea Centru 2021-2027, respectiv Programul Incluziune și Demnitate Socială (POIDS) 2021-2027. Aceste proiecte, care se regăsesc în tabelul de mai jos, trebuie incluse în a doua Strategie Integrată de Dezvoltare Urbană a municipiului Sfântu Gheorghe, aprobată prin HCL nr. 384/2023.

Tabelul 1. Lista proiectelor etapizate

|  |  |  |  |  |  |
| --- | --- | --- | --- | --- | --- |
| Nr. crt. | SMIS | Titlu proiect | POR 2014-2021 | | Proiect etapizat în cadrul |
| AP | PI |
| 1. | 151979 | Construire clădire cu funcție de servicii de incubator de afaceri în Municipiul Sfântu Gheorghe | 2 | 2.1 | PR Centru 2021-2027 |
| 2. | 117530 | Creșterea calității arhitectural-ambientale și reabilitare termică - Colegiul Național "Mihai Viteazul" - Internat și Sală Festivități | 3 | 3.1B | PR Centru 2021 |
| 3. | 129474 | Reducerea emisiilor de carbon în Municipiul Sfântu Gheorghe prin investiții bazate pe Planul de Mobilitate Urbană Durabilă | 4 | 4.1 | PR Centru 2021 |
| 4. | 127508 | Reconversia și refuncționalizarea terenului în jurul lacului din Cartierul Gării | 4 | 4.2 | PR Centru 2021 |
| 5. | 144907 | Construirea a 50 de locuințe sociale în Cartierul Őrkő | 9 | 9.1 | POIDS 2021-2027 |
| 6. | 144910 | Construire centru comunitar integrat din Őrkő | 9 | 9.1 | POIDS 2021-2027 |

Întrucât Strategia Integrată de Dezvoltare Urbană a municipiului Sfântu Gheorghe, înainte de a fi fost aprobată de către Consiliul Local a trecut prin procedura de consultare publică în temeiul Legiinr*.* 52/2003 privind transparența decizională în administrația publică, republicată, cu modificările ulterioare, și prezenta propunere de modificare va trebui lansată spre consultare publică, în procedură de urgență. Urgența se justifică prin faptul că termenul de încărcare a cererilor de finanțare și a tuturor anexelor aferente proiectelor etapizate este 31.05.2024, iar nedepunerea la termen a tuturor documentelor duce automat la respingerea cererilor.

Având în vedere cele expuse, propunem spre aprobare proiectul de hotărâre privind modificarea și completarea Strategiei Integrate de Dezvoltare Urbană a municipiului Sfântu Gheorghe.

**Director general,**

**Buja Gergely**